27. ΑΝΑΓΚ. ΝΟΜΟΣ υπ’ αριθ. 488 της 8/9 Αυγ. 1968 (ΦΕΚ Α΄ 177) Περί διατάξεων αφορωσών εις την σταδιοδρομίαν των Αξιωματικών του Βασιλικού Ναυτικού και της Ελληνικής Βασιλικής Αεροπορίας. Άρθρ.1.-Ο υπολογισμός του χρόνου παραμονής εν εκάστω βαθμώ δια τους Αξιωματικούς του Βασιλικού Ναυτικού και της Ελληνικής Βασιλικής Αεροπορίας προκειμένου περί χορηγήσεως των επιδομάτων ευδοκίμου παραμονής εν τω βαθμώ, γίνεται βάσει των ισχυουσών διατάξεων δια τους Αξιωματικούς του Στρατού Ξηράς των αντιστοίχων βαθμών και αφ’ ης αι διατάξεις αύται ίσχυσαν δια τους Αξιωματικούς του Στρατού Ξηράς, άνευ δικαιώματος λήψεως αναδρομικών αποδοχών. Άρθρ.2.-1.Ο εν άρθρ. 14 παρ. ΙΑ του Ν.Δ. 4028/59 «περί ιεραρχίας, προαγωγών και τοποθετήσεων των Αξιωματικών των Ενόπλων Δυνάμεων», οριζόμενος χρόνος παραμονής εν εκάστω βαθμώ δια τους Αξιωματικούς του Στρατού Ξηράς, ισχύει και δια τους Αξιωματικούς του Β.Ν. και της Ε.Β.Α. των αντιστοίχων βαθμών. 2.Κατ’ εξαίρεσιν των οριζομένων εν τη προηγουμένη παραγράφω διατάξεων, μέχρι 31ης Δεκ. 1969 ισχύουσιν εφ’ όσον κατά περίπτωσιν είναι ευνοϊκώτεραι, εις ότι μεν αφορά τους Αξιωματικούς του Β.Ν. και τους Ιπταμένους Αξιωματικούς Γενικών Υπηρεσιών της Ε.Β.Α. αντιστοίχως, αι διατάξεις της παρ. 2 του άρθρ. 1 του Α.Ν. 216/1967 «περί διατάξεων αφορωσών εις τας προαγωγάς των Αξιωματικών του Β.Ν.», και αι διατάξεις τη παρ. ΙΒ του άρθρ. 14 του Ν.Δ. 4028/59 «περί ιεραρχίας, προαγωγών και τοποθετήσεων των Αξιωματικών των Ενόπλων Δυνάμεων», εις ότι δε αφορά τας προαγωγάς των λοιπών Αξιωματικών της Ε.Β.Α. των εγγεγραμμένων εις κεκυρωμένους πίνακας προακτέων 1968, αι διατάξεις της παρ. ΙΒ του άρθρ. 14 του Ν.Δ. 4028/59. 3.(Καταργείται η παρ. 2 άρθρ. 1 Α.Ν. 307/1968, δι’ ης αντικατεστάθη το εδάφ. η΄ της περιπτ. Β΄ της παρ. 1 άρθρ. 14 Ν.Δ. 4028/1959, ανωτ. σελ. 205). 4.Τα ειδικά τυπικά προσόντα προς προαγωγήν των Μαχίμων Αξιωματικών του Β. Ναυτικού, των κατωτέρω βαθμών, ορίζονται ως ακολούθως από της ισχύος του παρόντος και δια τους συμπληρούντας χρόνον παραμονής εν τω βαθμώ μέχρι 31.12.1970. α)Πλωτάρχης: Ως Πλωτάρχης έν έτος Κυβερνήτης επί Πλοίου εν ενεργεία. Σελ. 220(β) 357-046 β)Αντιπλοίαρχος: Ως Αντιπλοίαρχος έν έτος Κυβερνήτης επί πλοίου εν ενεργεία ή δύο έτη Κυβερνήτης επί πλοίου εν ενεργεία ως Πλωτάρχης ή Αντιπλοίαρχος, επί πλέον δε ως Πλωτάρχης ή Αντιπλοίαρχος έν έτος υπηρεσίας εις Μεγάλον Επιτελείον και επιτυχής αποφοίτησις εκ του Σχολείου Ανωτέρων της Ναυτικής Σχολής Πολέμου. 5.Τα υπό των ισχυουσών διατάξεων προβλεπόμενα ειδικά τυπικά προσόντα δια την προαγωγήν Πλοιάρχων και Αρχιπλοιάρχων Τεχνικών του Β.Ν., καταργούνται: 6.Η διάταξις του άρθρ. 42 του αυτού ως άνω Ν.Δ. 4028/59 προκειμένου περί προαγωγής εν αποστρατεία, έχει εφ’ άπαξ εφαρμογήν και δια τους παραιτηθέντας εντός του πρώτου τριμήνου του 1968 Μαχίμους Πλοιάρχους και Β.Ν. Άρθρ.3.-Η ισχύς του παρόντος Α. Νόμου άρχεται από της δημοσιεύσεώς του δια της Εφημερίδος της Κυβερνήσεως. 